น้ำมันฟื้นปิดพุ่งเกือบ4ดอลลาร์/ทองบวก/น้ำมันลบ
หุ้นดาวโจนส์ปิดลบ 3.09 จุด ด้านราคาน้ำมันพุ่ง 3.42 ดอลลาร์ ขณะที่ทองคำ เพิ่มขึ้น 8.10 ดอลลาร์
25 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,420.06 จุด ลดลง 3.09 จุด หรือ -0.01% ดัชนี เอสแอนด์พี 500 ปิดที่ 3,889.14 จุด ลดลง 21.38 จุด หรือ -0.55% ดัชนี แนสแดค ปิดที่ 12,961.89 จุด ลดลง 265.81 จุด หรือ -2.01%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 24 มี.ค. โดยได้รับแรงกดดันจากหุ้นกลุ่มเทคโนโลยีที่ร่วงลงติดต่อกันเป็นวันที่ 2 รวมทั้งความกังวลเกี่ยวกับผลกระทบของการที่ประเทศยุโรปยังคงใช้มาตรการล็อกดาวน์เพื่อควบคุมการแพร่ระบาดของโรคโควิด-19
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม เพิ่มขึ้น 3.42 ดอลลาร์ ปิดที่ 61.18 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม เพิ่มขึ้น 3.62 ดอลลาร์ ปิดที่ 64.41 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 8.10 ดอลลาร์ ปิดที่ 1,733.20 ดอลลาร์ต่อออนซ์